રાજકોટ શહેરમાં એકલ દોકલ યુવતીઓને બહાર નીકળવું મુશ્કેલ થઇ ગયું છે ત્યારે આવી જ બહેનો – દીકરીઓ માટે 181ની ટિમ આશીર્વાદરૂપ સાબીત થઇ રહી છે પાંચમા નોરતે કાલાવડ રોડ ઉપર ગરબામાંથી ઘરે જતી 6 યુવતીઓને આવા જ પાંચ જેટલા કોલેજીયન નબીરાઓનો ભેટો થઇ ગયો હતો બાઈક ધીમું-ફાસ્ટ ચલાવી પીછો કરી અપશબ્દો બોલી બીભત્સ ઈશારા કરતા નબીરાઓ અંગે તુરંત જ યુવતીઓએ 181ને જાણ કરતા સ્ટાફ દોડી ગયો હતો અને તમામને તાલુકા પોલીસ સ્ટેશને લઇ જવામાં આવ્યા હતા પરંતુ માફામાફી કરતા તેઓના ભવિષ્યને ધ્યાનમાં રાખી જવા દીધા હતા પરંતુ તેઓની શાન તો ઠેકાણે લાવી જ દીધી હતી.